b'\n_START_ARTICLE_\nPhotoReading\n_START_PARAGRAPH_\nPhotoReading (suom. "Valokuvalukeminen") on nopeutetun oppimisen menetelm\xc3\xa4, jonka v\xc3\xa4itet\xc3\xa4\xc3\xa4n nopeuttavan tekstin lukemista ja omaksumista. PhotoReading on amerikkalaisen Learning Strategies Corporationin myym\xc3\xa4 tuote ja tekniikka, jota koulutetaan ymp\xc3\xa4ri maailmaa. Menetelm\xc3\xa4 on her\xc3\xa4tt\xc3\xa4nyt jonkin verran keskustelua my\xc3\xb6s suomalaisessa mediassa . Turun Yliopiston kognitiivisen psykologian dosentti Johanna Kaakisen mukaan pikalukutekniikat ovat huuhaata ja pelk\xc3\xa4st\xc3\xa4\xc3\xa4n silm\xc3\xa4n fysiologia osoittaa useimmat pikalukutekniikat mahdottomiksi.\n_START_SECTION_\nMenetelm\xc3\xa4n taustaa\n_START_PARAGRAPH_\nPhotoReading-tekniikan kehitt\xc3\xa4j\xc3\xa4 on Paul Scheele, joka on julkaissut my\xc3\xb6s aihetta k\xc3\xa4sittelev\xc3\xa4n teoksen, PhotoReading, joka on my\xc3\xb6s suomennettu (1996, 2006). Kansainv\xc3\xa4lisesti rekister\xc3\xb6idyn PhotoReading-tuotemerkin omistaa Learning Strategies Corporation, joka markkinoi muun muassa PhotoReading-kursseja sek\xc3\xa4 kouluttaa ja sertifioi menetelm\xc3\xa4n valmentajia. PhotoReading-tekniikka on kaupallinen sovellus nopeutetun oppimisen ja mielikuvaoppimisen menetelmist\xc3\xa4.\n_START_SECTION_\nMenetelm\xc3\xa4n yleinen kuvaus\n_START_PARAGRAPH_\nSeuraava menetelm\xc3\xa4n yleinen esittely perustuu p\xc3\xa4\xc3\xa4osin Paul Scheelen "PhotoReading"-teokseen ._NEWLINE_PhotoReading-menetelm\xc3\xa4 koostuu viidest\xc3\xa4 askeleesta, jotka muodostavat tekniikan rungon. N\xc3\xa4m\xc3\xa4 askeleet ovat: 1) valmistautuminen, 2) esikatseleminen, 3) valokuvalukeminen, 4) j\xc3\xa4lkikatseleminen ja 5) aktivointi. Tyypillisesti PhotoReading-lukija l\xc3\xa4pik\xc3\xa4y kaikki viisi askelta, joskaan aina t\xc3\xa4m\xc3\xa4 ei ole v\xc3\xa4ltt\xc3\xa4m\xc3\xa4t\xc3\xb6nt\xc3\xa4. 300-sivuisen tietokirjan tapauksessa arviot askeleiden kestosta ovat valmistautuminen (alle 1 min), esikatseleminen (n. 1 min), valokuvalukeminen (2-5 min), j\xc3\xa4lkikatseleminen (5-15 min) ja aktivointi (0-90 min). Askeleiden kestot riippuvat paljolti lukijan tavoitteista. Suurinta vaihtelua askeleiden kestossa on aktivoinnissa._NEWLINE_Varsinainen valokuvalukeminen on tekniikan kolmas askel. Scheele suosittelee, ett\xc3\xa4 ennen valokuvalukemista on hy\xc3\xb6dyllist\xc3\xa4 tiedostaa oma tavoite ja selvitt\xc3\xa4\xc3\xa4 silm\xc3\xa4ilem\xc3\xa4ll\xc3\xa4, vastaako teksti omaa tavoitetta. Varsinainen valokuvalukeminen on vaihe, jossa lukija etenee materiaalin alusta loppuun hyvin nopeasti, tyypillisesti n. sivu-sekunnissa. Valokuvalukemisen tarkoituksena on edet\xc3\xa4 nopeammin, kuin mit\xc3\xa4 mieli pystyy tietoisesti havaitsemaan, jotta prosessointi tapahtuisi nopeutetun oppimisen pedagogian mukaisesti ei-tietoisella tasolla. Valokuvalukemista voi seurata tauko tai siit\xc3\xa4 voi jatkaa suoraan seuraavaan askeleeseen. _NEWLINE_Valokuvalukemista seuraava askel on j\xc3\xa4lkikatselu, jonka aikana lukija pyrkii tulemaan tietoiseksi tekstin rakenteesta sek\xc3\xa4 her\xc3\xa4tt\xc3\xa4m\xc3\xa4\xc3\xa4n kysymyksi\xc3\xa4. N\xc3\xa4iden tarkoitus on selkiytt\xc3\xa4\xc3\xa4 lukijan tavoitetta ja pyrkimyksi\xc3\xa4 tekstin kanssa. _NEWLINE_Viimeinen askel on aktivointi, joka pyrkii rakentamaan tietoisen ymm\xc3\xa4rryksen luetusta tekstist\xc3\xa4. T\xc3\xa4ss\xc3\xa4 k\xc3\xa4ytet\xc3\xa4\xc3\xa4n hyv\xc3\xa4ksi erilaisia tekniikoita, kuten pikalukutekniikoita ja perinteist\xc3\xa4 lukemista. Aktivointi askeleessa lukeminen on valikoivaa ja sit\xc3\xa4 kannustetaan ohjaamaan oman tavoitteen ja kysymysten pohjalta. Aktivoinniksi katsotaan my\xc3\xb6s muun muassa miellekarttojen tekeminen, keskustelu kirjan sis\xc3\xa4ll\xc3\xb6st\xc3\xa4 sek\xc3\xa4 esimerkiksi fyysiset harjoitteet, kuten sis\xc3\xa4ll\xc3\xb6n esitt\xc3\xa4minen n\xc3\xa4ytelm\xc3\xa4n muodossa.\n_START_SECTION_\nMenetelm\xc3\xa4n tieteellinen tausta\n_START_PARAGRAPH_\nPhotoReading-tekniikan kehitt\xc3\xa4j\xc3\xa4 on Paul Scheele, joka on julkaissut my\xc3\xb6s aihetta k\xc3\xa4sittelev\xc3\xa4n teoksen, PhotoReading, joka on my\xc3\xb6s suomennettu (1996, 2006). Kansainv\xc3\xa4lisesti rekister\xc3\xb6idyn PhotoReading-tuotemerkin omistaa Learning Strategies Corporation, joka markkinoi mm. PhotoReading-kursseja sek\xc3\xa4 kouluttaa ja sertifioi menetelm\xc3\xa4n valmentajia. _NEWLINE_PhotoReading-tekniikka on kaupallinen sovellus nopeutetun oppimisen ja mielikuvaoppimisen menetelmist\xc3\xa4.  T\xc3\xa4m\xc3\xa4 on yksi selkein syy siihen, ett\xc3\xa4 nimenomaan PhotoReading-tekniikan (ts. Scheelen sovelluksen) toimivuuteen tai toimimattomuuteen keskittyvi\xc3\xa4 tieteellisesti korkeatasoisia tutkimuksia ei ole tehty. Sen sijaan nopeutettua oppimista ja mielikuvaoppimista on tutkittu hyvinkin paljon. _NEWLINE_Hy\xc3\xb6n\xc3\xa4n mukaan PhotoReading tai pikalukeminen ei ole linjassa modernin silm\xc3\xa4nliiketutkimuksen kanssa, eik\xc3\xa4 pid\xc3\xa4 kumpaakaan mahdollisina. _NEWLINE_Scheelen mukaan PhotoReadingin juuret tai perusta on 1970- ja 1980-luvun aivotutkimuksessa ei-tietoisen mielen (preconscious mind) osalta. PhotoReadingissa hy\xc3\xb6dynnet\xc3\xa4\xc3\xa4n ei-tietoista mielt\xc3\xa4 ja sen kyky\xc3\xa4 ottaa vastaan visuaalista informaatiota hyvin suurella nopeudella. Tarkemmin, aivotutkija Dixonin tutkimustuloksiin mielen ei-tietoisesta prosessoinnista ja Pawel Lewickin tutkimustuloksiin mielen ei-tietoisesta k\xc3\xa4sittelykyvyst\xc3\xa4 (nonconscious learning and processing). Mm. Dixon esitt\xc3\xa4\xc3\xa4 tutkimustuloksiinsa nojaten, ett\xc3\xa4 informaatiota voi sek\xc3\xa4 s\xc3\xa4il\xc3\xb6\xc3\xa4 sekundaariseen muistiin ei-tietoisesti ett\xc3\xa4 my\xc3\xb6s palauttaa sielt\xc3\xa4._NEWLINE_Samaan n\xc3\xa4k\xc3\xb6kulmaan yhtyy erityispedagogiikan dosentti Raimo Lindh: "PhotoReadingin vahvuuksia on monipuolinen ilmaisuaktivointi v\xc3\xa4litt\xc3\xb6m\xc3\xa4ss\xc3\xa4 lukemisen prosessissa. T\xc3\xa4ll\xc3\xa4 tavoin PhotoReading liittyy nopeutettuun oppimiseen (Accelerated Learning) ja mielikuvaoppimisen pedagogiikkaan. PhotoReadingia voi suositella opiskelu- ja asiatekstien sek\xc3\xa4 vaihtelevia lukutapoja vaativaan Internet-aineistojen lukemiseen." _NEWLINE_Menetelm\xc3\xa4n toimivuutta on kokeellisesti arvioinut Sirkku Sarparanta proseminaaritutkielmassaan, jonka mukaan: "Tutkimus osoitti, ett\xc3\xa4 PhotoReading-tekniikkaa k\xc3\xa4ytt\xc3\xa4v\xc3\xa4t koehenkil\xc3\xb6t omaksuivat tietoa nopeammin kuin tekniikkaan perehtym\xc3\xa4tt\xc3\xb6m\xc3\xa4t verrokit. Kaikki ryhm\xc3\xa4t p\xc3\xa4\xc3\xa4tyiv\xc3\xa4t samansuuntaisiin tuloksiin, mutta PhotoReading-tekniikkaan perehtym\xc3\xa4tt\xc3\xb6m\xc3\xa4t koehenkil\xc3\xb6t k\xc3\xa4yttiv\xc3\xa4t lukemiseen nelinkertaisen ajan. I\xc3\xa4ll\xc3\xa4, sukupuolella, lukuharrastuksella tai aikaisemmilla kokemuksilla ei ollut merkitsev\xc3\xa4\xc3\xa4 yhteytt\xc3\xa4 tekstin omaksumiseen. Tutkimuksen perusteella voidaan ehk\xc3\xa4 tehd\xc3\xa4 se p\xc3\xa4\xc3\xa4telm\xc3\xa4, ett\xc3\xa4 PhotoReading-tekniikka on tehokas menetelm\xc3\xa4 asiatekstien lukemisessa." . _NEWLINE_Kurssien kouluttajien todistukset menetelm\xc3\xa4n toimivuudesta perustuvat usein mm. koulutukseen osallistujien hyviin kokemuksiin. Menetelm\xc3\xa4n toimivuutta on perusteltu my\xc3\xb6s liitt\xc3\xa4m\xc3\xa4ll\xc3\xa4 se vakiintuneempiin tieteellisiin k\xc3\xa4sitteisiin aivotutkimuksen ja psykologian aloilta.'